ΨΗΦΙΣΜΑ ΤΗΣ ΑΠΕΡΓΙΑΚΗΣ ΣΥΓΚΕΝΤΡΩΣΗΣ ΣΤΟ ΝΟΣΟΚΟΜΕΙΟ ΛΗΜΝΟΥ

ΓΙΑ ΤΟΥΣ ΠΡΟΣΦΥΓΕΣ

Οι εργαζόμενοι που συγκεντρωθήκαμε σήμερα Τρίτη 15 Οκτωβρίου 2019 στο Νοσοκομείο Λήμνου, εκφράζουμε την αντίθεσή μας στα μέτρα που ανακοίνωσε η κυβέρνηση και που ενισχύουν την καταστολή στα θαλάσσια και χερσαία σύνορα αλλά και στο εσωτερικό της χώρας, αυξάνοντας μελλοντικά τον αριθμό των νεκρών και των φυλακισμένων που θα προσπαθούν να περάσουν με όποιο τρόπο τα σύνορα μας.

 Είμαστε αντίθετοι με το νομοσχέδιο για το άσυλο, που θα φέρει για ψήφιση η κυβέρνηση επιδιώκει να ξηλώσει όσα δικαιώματα άφησε η προηγούμενη κυβέρνηση, υλοποιώντας και τις οδηγίες της Ευρωπαϊκής Ένωσης.

Δυναμώνουμε την κοινή πάλη Ελλήνων, προσφύγων και μεταναστών εργατών για έναν κόσμο χωρίς φτώχεια, εκμετάλλευση, πολέμους και προσφυγιά και

ΑΠΑΙΤΟΥΜΕ :

* Να κλείσουν τα Κέντρα κράτησης - hotspot, που έχουν γίνει αποθήκες ψυχών στα νησιά και τον Έβρο. Να μην δημιουργηθούν νέες.
* Να πάρει πίσω η κυβέρνηση τα αντιδραστικά μέτρα.
* Όχι στη συμφωνία Ευρωπαϊκής Ένωσης - Τουρκίας που εγκλωβίζει ανθρώπους στα νησιά
* Αξιοπρεπείς συνθήκες ζωής για τους πρόσφυγες και τα παιδιά τους για όσο παραμένουν στη χώρα μας.
* Να μεταφερθούν οι πρόσφυγες και μετανάστες στην ηπειρωτική Ελλάδα σε αξιοπρεπή κέντρα φιλοξενίας όπου θα εξετάζονται τα αιτήματά τους και θα πηγαίνουν στις χώρες πραγματικού προορισμού τους ενάντια στο Δουβλίνο και όλες τις Οδηγίες και Συμφωνίες της ΕΕ.
* Να προχωρήσουν άμεσα όλες οι οικογενειακές επανενώσεις.
* Κανένας ανήλικος να μη ζει σε ακατάλληλες συνθήκες, άστεγος ή φυλακισμένος.
* Όχι στην κατάργηση του β' βαθμού εξέτασης ασύλου.
* Σεβασμός των δικαιωμάτων των προσφύγων που προβλέπει η Συνθήκη της Γενεύης.
* Σεβασμός των δικαιωμάτων των αιτούντων άσυλο και των μεταναστών.